cyanic-selkie/wikianc huggingface dataset:
Αιθαναμίνη
Με αναγωγή αζωτούχων ενώσεων
3. Με αναγωγή αιθανιμίνης (CH3CH=NH) :
Με αποικοδόμηση προπαναμιδίου
Με αποικοδόμηση προπαναμιδίου (CH3CH2CONH2, μετάθεση Hofmann) :
Με προσθήκη αμμωνίας σε αιθένιο
Με προσθήκη αμμωνίας (NH3) σε αιθένιο (CH2=CH2), παράγεται αιθαναμίνη :
Με προσθήκη υδρογόνου σε αζιριδίνη
Με καταλύτική προσθήκη υδρογόνου σε αζιριδίνη παράγεται αιθαναμίνη :
40 px
Χημικές ιδιότητες και παράγωγα
Η αιθαναμίνη δίνει τις αντιδράσεις που αντιστοιχούν σε πρωτοταγή αλκυλαμίνη, όπως η πρωτονίωση, η ακυλίωση και άλλες. Δείτε παρακάτω:
Συμπεριφορά βάσης
Παράγει άλατα με οξέα. Π.χ.:
Αλκυλίωση
Αντιδρά με αλκυλαλογονίδια (RX), παράγοντας δευτεροταγείς αμίνες:
Ακυλίωση
Αντιδρά με ακυλαλογονίδια (RCOX), παράγοντας δευτεροταγή αμίδια:
Οξείδωση
1. Οξείδώνεται με υπεροξείδιο του υδρογόνου (H2O2) παράγοντας νιτραιθάνιο:
2. Με επίδραση ισχυρότερου οξειδωτικού, όπως το υπερμαγγανικό κάλιο (KMnO4), παράγεται αιθανάλη:
Προσθήκη
1. Προσθήκη σε διπλούς δεσμούς. Π.χ. με αιθένιο δίνει N-αιθυλαιθαναμίνη:
2. Προσθήκη σε τριπλούς δεσμούς. Π.χ. με αιθίνιο δίνει αρχικά N-αιθυλαιθεναμίνη και τελικά την ταυτομερή της N-αιθυλαιθανιμίνη:
4. Προσθήκη σε ενώσεις με τριμελείς ή τετραμελείς ισοκυκλικούς δακτυλίους. Π.χ. με κυκλοπροπάνιο δίνει Ν-αιθυλο-1-προπαναμίνη:: 40px|κυκλοπροπάνιο
5. Προσθήκη σε ενώσεις με τριμελείς ή τετραμελείς ετεροκυκλικούς δακτυλίους. Π.χ. με οξιράνιο δίνει 2-αιθυλαμιναιθανόλη : 30 px
Παραγωγή αιθανόλης
Με επίδραση νιτρώδους οξέος (ΗΝΟ2) σε αιθαναμίνη, παράγεται αιθανόλη :
Παραγωγή διαιθυλοδιαζένιου
Με επίδραση θειονυλοχλωρίδιου και οξείδωση του παραγώμενου θειοναμίδιου παράγεται διαιθυλοδιαζένιο :
Επίδραση καρβενίων
Παρεμβολή καρβενίων, π.χ. με μεθυλενίου παράγονται 1-προπαναμίνη, 2-προπαναμίνη και αιθυλομεθυλαμίνη :
Εφαρμογές
Η αιθαναμίνη, όπως και μερικές άλλες σχετικά χαμηλής μοριακής μάζας πρωτοταγείς αμίνες, είναι ένας καλός διαλύτης για το μεταλλικό λίθιο, σχηματίζοντας ένα ιόν της μορφής [Li(CH3CH2NH2)4]+ και ένα «επιδιαλυτωμένο» ηλεκτρόνιο. Αργότερα, όταν χρειάζεται, η εξάτμιση της αιθαναμίνης δίνει πίσω το μεταλλικό λίθιο. Τέτοια διαλύματα χρησιμοποιούνται για την αναγωγή ακόρεστων οργανικών ενώσεων, όπως το ναφθαλίνιο και διάφορα αλκίνια. Η αιθαναμίνη είναι η πρόδρομη ένωση για πολλά φυτοφάρμακα, που περιλαμβάνουν την ατραζίνη και τη σιμαζίνη. Βρέθηκαν επίσης εφαρμογές της αιθαναμίνης και σε προϊόντα ελαστικών.
Η αιθαναμίνη χρησιμοποιήθηκε ως πρόδρομη ένωση, μαζί με το βενζονιτρίλιο, στην κλαντεσινική σύνθεση της κυκλιδίνης, που είναι ένα αναισθητικό, στενά συσχετισμένο με την κεταμίνη, που είναι ένα πιο γνωστό αναισθητικό. Ομοίως, είναι πρόδρομη ένωση και της φαινοκυκλιδίνης, που είναι ψυχαγωγικό ναρκωτικό. Για λόγο αυτό έχει βρεθεί στη μαύρη αγορά, όπως και για τη χρήση της για την παραγωγή των επίσης ψυχαγωγικών ναρκωτικών αλλουκινογόνο και τρανκουΐλιζερ. Αυτή η παραγωγή κυκλιδίνης γίνεται με τον ίδιο μηχανισμό με τη δράση της κεταμίνης (με ανταγωνισμό του υποδοχέα NMDA), αλλά με μεγαλύτερο δυναμικό στο τυφλό σημείο PCP, μεγαλύτερη ημιζωή, και σημαντικά πιο έντονα συμπαθομιμητικά φαινόμενα.
Πηγές
Κατηγορία:Αλκαναμίνες Κατηγορία:C2
Νοτς Κάουντι
Η Νοτς Κάουντι (αγγλικά: Notts County) είναι αγγλική ποδοσφαιρική ομάδα. Η Νοτς Κάουντι είναι η παλαιότερη επαγγελματική ομάδα έχοντας ιδρυθεί στις 28 Νοεμβρίου του 1862 (παλαιότερη είναι η μη επαγγελματική Σέφιλντ ΦΚ ιδρυμένη το 1857). Έδρα της είναι το Μίντοου Λέιν όπου έχει χωρητικότητα 19.139 θέσεις το οποίο βρίσκεται στο Νότιγχαμ.
Ιστορία
Οι ιδρυτές της ομάδας ήταν οι Αρκραιτ και Ντίγκιν. Τη Δεκαετία του 1880 ήταν από τις καλύτερες ομάδες της Αγγλίας. Η παλιά της έδρα από το 1883 μέχρι το 1910 ήταν το Τρεντ Μπριτζ όπου αργότερα μετατράπηκε σε γήπεδο του Κρίκετ. Από το 1910 και μετά έχει για έδρα της το Μέντοου Λείν. Το Ψευδώνυμο της Ομάδας είναι The Magpies.
Επιτυχίες
Η πρώτη επιτυχία της ομάδας ήταν το 1888 όπου έφτασε μέχρι τα Ημιτελικά του Κυπέλλου Αγγλίας χάνοντας από την Μπλάκμπερν Ρόβερς με 3-1. Το 1894 κατέκτησε το πρώτο και το μοναδικό της Κύπελλο Αγγλίας νικώντας την Μπόλτον Γουόντερερς με 4-1. Το 1900 τερμάτισαν 3οι και ανέβηκαν για πρώτη φορά στη Λιγκ Ουάν όπου έμειναν μέχρι το 1912-1913. Η Μεγαλύτερη θεαματικότητα της Νοτς ήταν 40.000 θεατές το 1955 ενάντια στην Αγγλική Γιορκ Σίτι. Η μεγαλύτερη της νίκη ήταν στο Κύπελλο F.A.Cup που νίκησε την Τότεναμ Χότσπουρ με 1-0 εντός έδρας και 2-1 εκτός, αλλά και το 1994 που τη νίκησε με 3-0 για το Κόκα-Κόλα Καπ. Το 1995-1996 η Νοτς άλλαξε σελίδα, παίρνοντας το Πρωτάθλημα της Λιγκ Ουάν. Από τότε μέχρι σήμερα έχει κάνει μεγάλες επιτυχίες.Τελευταία φορά που αγωνίστηκε στην πρώτη κατηγορία Αγγλίας ήταν την σεζόν 1991-92.
Πηγές
Η Ιστορία της Νότς Κάουντι στα Αγγλικά
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1862 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1862
Μπίστριτσα (Μόικοβατς)
Η Μπίστριτσα (σερβικά κυριλλικά: Бистрица) είναι χωριό στα βορειοανατολικά του Μαυροβουνίου, εντός του Δήμου του Μόικοβατς.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Μόικοβατς
Αντάλμπερο της Ρενς
Ο Αντάλμπερο (γερμ.: Adalbero, γαλλ.: Adalberon, πέθανε το 989) ήταν αρχιεπίσκοπος της Ρενς από το 969 μέχρι το 989· επίσης καγκελάριος των Καρολιδών Λοθαρίου και του γιου του Λουδοβίκου Ε΄ της Δυτικής Φραγκίας. Προερχόταν από τον Οίκο του Αρντέν.
Βιογραφία
Ήταν γιος του Γκότσλιν κόμη του Αρντέν και της Όντας των Γκεραρτιδών, κόρης του Γκέραρντ Α΄ κόμη του Μετς.
Στο τέλος της Καρολίγγειας περιόδου ο Αντάλμπερο αρχιεπίσκοπος του Ρενς και η Έμμα των Μποζονιδών, σύζυγος του Λοθαρίου της Δυτικής Φραγκίας έκαναν πολιτική μερίδα στην Αυλή της Δυτικής Φραγκίας και συμμάχησαν με τους Οθωνίδες της Ανατολικής Φραγκίας. Η μητέρα της Έμμας είχε παντρευτεί τον Όθωνα Α΄ της Ανατολικής Φραγκίας, έτσι η Έμμα ήταν εξαδέλφη του Όθωνα Β΄. Ο Αντάλμπερο έστειλε μία σειρά από επιστολές στη Θεοφανώ Σκλήραινα, σύζυγο του Όθωνα Β΄, όπου εξέφραζε την πιστότητά του, καθώς και της Έμμας και του γιου της Λουδοβίκου Ε΄ του οκνηρού της Γαλλίας.
Ο Όθων Α΄ ήταν αυτός που τον είχε κάνει αρχιεπίσκοπο με μερικούς κληρικούς. Οι άλλοι κληρικοί έκαναν μερίδα αντιτιθέμενη στην Έμμα: ήθελαν τη συνέχιση της πολιτικής του Λοθαρίου, δηλ. την απόκτηση της Λοθαριγγίας. Ο Αντάλμπερο και η Έμμα συμβούλευσαν τον Λουδοβίκο Ε΄ να ζητήσει τη φιλία του Όθωνα Γ΄, γιου της Θεοφανούς, αλλά η αντίπαλη μερίδα υπερίσχυσε και η συμβουλή αγνοήθηκε· ο Αντάλμπερο παραιτήθηκε και έφυγε. Αυτό θεωρήθηκε προδοσία από τον βασιλιά, που τον κάλεσε σε δίκη. Το 987 ο Λουδοβίκος Ε΄ απεβίωσε 20 ετών και έτσι η δίκη δεν έγινε.
Ο Αντάλμπερο αποδοκίμασε τη διαδοχή από τον Κάρολο, νεότερο αδελφό του Λοθαρίου και υποστήριξε τον Ούγο Καπέτο δούκα των Φράγκων. Συγκάλεσε σύνοδο στο Σενλί, όπου δήλωσε "να μην ψηφιστεί κάποιος μόνο από κληρονομικό δικαίωμα, αλλά ο Ούγος για τις δυνατότητες και τα κατορθώματά του, κάτι αναγκαίο για το θρόνο". Πράγματι εξελέγη ο Ούγος το 987 στο Νογιόν και ο Αντάλμπερο τον έστεψε βασιλιά της Γαλλίας.
Αναφορές σε Πηγές
Κατηγορία:Οίκος του Αρντέν Κατηγορία:Επίσκοποι του 10ου αιώνα
Κατάλογος Προέδρων της Βουλής των Λόρδων
Εξωτερικοί σύνδεσμοι
Κατηγορία:Πολιτική του Ηνωμένου Βασιλείου
The Yes Men
thumb|right|Ο Άντι Μπίκλμπαουμ κι ο Μάικ Μποννάνο έξω από την Go-Expo 2007 όπου ανακοίνωσαν, ως εκπρόσωποι της Exxon, την παραγωγή πετρελαίου από πτώματα Οι Yes Men είναι μια ομάδα ακτιβιστών που προκαλούν πολιτιστικές παρεμβολές (culture jamming). Δημιουργούν και συντηρούν ψεύτικους ιστότοπους παραπλήσιους με αυτούς των οργανισμών που είναι στόχοι τους, κι έτσι γίνονται λήπτες προσκλήσεων για να συμμετάσχουν σε συνέδρια, συμπόσια και τηλεοπτικές εκπομπές, τις οποίες αποδέχονται προσποιούμενοι ότι είναι οικονομικοί παράγοντες και εκπρόσωποι μεγάλων διεθνών οργανισμών όπως ο Παγκόσμιος Οργανισμός Εμπορίου. Ο τρόπος αυτός καταγγελίας της δράσης ορισμένων επιχειρήσεων και διεθνών οργανισμών έχει αποτελέσει αντικείμενο τόσο θετικής όσο και αρνητικής κριτικής, αλλά και αιτία να πέσει κατά 3% η μετοχή της εταιρίας χημικών Dow το 2004.
Η μέθοδός τους είναι συνήθως η σάτιρα και η παρωδία. Παριστάνοντας τους εκπροσώπους της κυβέρνησης, επιχειρήσεων ή οργανισμών, κάνουν εξωφρενικές και απάνθρωπες δηλώσεις σχετικά με το μέλλον των εργαζόμενων ή των καταναλωτών, και κατόπιν αντιμετωπίζουν με αδιαφορία και κυνισμό τη φρίκη ή το θυμό που προκαλούν τα λεγόμενά τους, ενώ συνήθως δεν αποκαλύπτεται ότι το όλο πράγμα είναι φάρσα. Άλλες φορές κάνουν ανακοινώσεις που αντιπροσωπεύουν ιδανικά σενάρια για το κίνημα αντιπαγκοσμιοποίησης, κι έτσι τα ΜΜΕ διαδίδουν τη διάλυση του Παγκόσμιου Οργανισμού Εμπορίου προκειμένου να στηρίξει το έργο του ΟΗΕ, ή την πρόθεση της Dow να πληρώσει δισεκατομμύρια δολλάρια προκειμένου να αντιμετωπιστεί η καταστροφή που προκάλεσε η Union Carbide στην Ινδία.
Οι Yes Men έχουν εμφανιστεί ως εκπρόσωποι του Παγκόσμιου Οργανισμού Εμπορίου, της McDonald's, της εταιρίας χημικών Dow και του Υπουργείου Στέγασης και Αστικής Ανάπτυξης των ΗΠΑ. Τα δυο κύρια μέλη της ομάδας είναι γνωστά με αρκετά ψευδώνυμα, τα πιο γνωστά από τα οποία είναι Άντι Μπίκλμπαουμ και Μάικ Μπονάννο. Τα πραγματικά τους ονόματα όμως είναι Ζακ Σέρβιν και Ίγκορ Βάμος αντίστοιχα. Οι δυο έχουν προϊστορία στο χώρο των πολιτιστικών παρεμβολών. Ο Σέρβιν είναι συγγραφέας και πρώην εργαζόμενος στην εταιρία ηλεκτρονικών παιχνιδιών Maxis, και συμπεριέλαβε ένα πασχαλινό αυγό στο παιχνίδι SimCopter, που έκανε τους αρσενικούς χαρακτήρες να φιλιούνται μεταξύ τους κάθε Παρασκευή και 13. Ο Βάμος είναι επίκουρος καθηγητής ΜΜΕ στο Πολυτεχνείο Ρένσελαερ της Νέας Υόρκης. Στο παρελθόν είχε συμμετάσχει στο "Μέτωπο για την Απελευθέρωση της Μπάρμπι", που αντάλασσε τα ηχογραφημένα μηνύματα ανάμεσα σε κούκλες Μπάρμπι και G.I. Joe και κατόπιν τοποθετούσε τις "πειραγμένες" κούκλες στα ράφια των καταστημάτων. Οι Yes Men υποστηρίζονται στις προσπάθειές τους από πολλούς ανθρώπους σε διάφορα σημεία του πλανήτη.
Η δράση τους καταγράφεται στην ταινία The Yes Men, που διανεμήθηκε από την United Artists, το ντοκιμαντέρ Info Wars και το βιβλίο The Yes Men: The True Story of the End of the World Trade Organization (Η Αληθινή Ιστορία του Τέλους του ΠΟΕ).
Τζορτζ Μπους
Μια από τις πρώτες κινήσεις των Yes Men ήταν η δημιουργία του σατιρικού ιστότοπου www.gwbush.com, που στήθηκε πριν τις προεδρικές εκλογές του 2000 προκειμένου να ασκήσει κριτική στον μετέπειτα Πρόεδρο των ΗΠΑ Μπους. Όταν ρωτήθηκε σχετικά με την ιστοσελίδα σε μια συνέντευξη τύπου το 1999, ο Μπους απάντησε ότι η ιστοσελίδα το είχε παρακάνει με την κριτική, και πως "θα έπρεπε να υπάρχουν όρια στην ελευθερία".
Το 2004, οι Yes Men έκαναν περιοδεία στις ΗΠΑ ως η πατριωτική οργάνωση Yes, Bush Can! (Ναι, ο Μπους Μπορεί!) παροτρύνοντας τους ανθρώπους να υπογράψουν την "Πατριωτική Δέσμευση" με την οποία συμφωνούσαν να αποθηκεύσουν πυρηνικά απόβλητα στο σπίτι τους και να στείλουν τα παιδιά τους στον πόλεμο. Η "καμπάνια" εμφανίστηκε και στο συνέδριο του Ρεπουμπλικανικού Κόμματος του 2004.
Dow Chemical
thumb|right|Τα αποκαλυπτήρια της Τζίλντα, Μασκότ Αποδεκτού Κινδύνου από τους "εκπροσώπους της Dow" Στις 3 Δεκεμβρίου του 2004, εικοστή επέτειο της καταστροφής του Μποπάλ, ο Άντι Μπίκλμπαουμ εμφανίστηκε σε εκπομπή του BBC World ως ο "Τζουντ Φινιστέρρα", εκπρόσωπος της εταιρίας χημικών Dow. Η Dow είναι ιδιοκτήτης της Union Carbide, της εταιρίας που είναι υπεύθυνη για τη διαρροή χημικών στο Μποπάλ της Ινδίας, που σκότωσε χιλιάδες ανθρώπους και άφησε πάνω από 100.000 με ανάγκη ισόβιας ιατρικής περίθαλψης.
Στην ψεύτικη ιστοσελίδα της Dow που είχαν στήσει οι Yes Men, αναφερόταν όσο πιο ξεκάθαρα και εμφατικά γινόταν ότι η Dow δεν είχε καμία πρόθεση να επανορθώσει για την καταστροφή. Η πραγματική εταιρία δέχτηκε σκληρή κριτική για αυτό, και τόσο η αληθινή όσο και η ψεύτικη Dow διέψευσαν τη δήλωση, χωρίς ωστόσο η Dow να κάνει κάποια επιπλέον κίνηση.
Οι Yes Men θέλησαν να πιέσουν κι άλλο την εταιρία, κι έτσι ο "Φινιστέρρα" εμφανίστηκε στις ειδήσεις του BBC δηλώνοντας ότι η Dow αποφάσισε να ρευστοποιήσει την Union Carbide και να χρησιμοποιήσει τα 12 δισεκατομμύρια δολλάρια από την πώληση προκειμένου να πληρώσει για ιατροφαρμακευτική περίθαλψη, να καθαρίσει την περιοχή από τα χημικά και να χρηματοδοτήσει έρευνες για την επικινδυνότητα των προϊόντων της. Μετά από δυο ώρες έντονης κάλυψης της είδησης από τα ΜΜΕ, και με την μετοχή της να πέφτει πάνω από 3% σε είκοσι λεπτά, η Dow εξέδωσε ανακοίνωση τύπου με την οποία αρνούνταν όσα αναφέρονταν στη δήλωση του Φινιστέρρα, προκαλώντας έτσι ακόμα μεγαλύτερη κάλυψη στην υπόθεση της ψεύτικης είδησης περί επανορθώσεων της εταιρίας. Η φάρσα προκάλεσε συζητήσεις σχετικά με τη στάση της Dow όσον αφορά τις επιπτώσεις του ατυχήματος, αλλά και θλίψη στους κατοίκους του Μποπάλ που πίστεψαν ότι οι αγώνες τους για επανορθώσεις από μέρους της Dow δικαιώθηκαν, για να απογοητευτούν λίγες ώρες αργότερα.
Στο Διεθνές Συνέδριο Πληρωμών στο Λονδίνο, στις 28 Απριλίου 2005, ο "εκπρόσωπος" της Dow "Εράστους Χαμμ" παρουσίασε την έννοια του "Αποδεκτού Κινδύνου" -δηλαδή του αποδεκτού αριθμού ανθρώπινων θυμάτων από τις δραστηριότητες μιας εταιρίας πριν αρχίσουν να επηρεάζονται τα κέρδη της- τον "υπολογιστή Αποδεκτού Κινδύνου" και τη "Μασκότ του Αποδεκτού Κινδύνου" -έναν χρυσό ανθρώπινο σκελετό ονόματι Τζίλντα- σε ένα ακροατήριο περίπου 70 τραπεζιτών, αρκετοί από τους οποίους θέλησαν να αποκτήσουν το πρόγραμμα υπολογισμού του Αποδεκτού Κινδύνου.
Παγκόσμιος Οργανισμός Εμπορίου
thumb|left|Ο "Κίνιθρουνγκ Σπρατ" ανακοινώνει την αυτοδιάλυση του Παγκόσμιου Οργανισμού Εμπορίου στο [[Σίδνεϊ της Αυστραλίας]] Η πιο γνωστή παρωδία των Yes Men είναι η "διορθωμένη" ιστοσελίδα του Παγκόσμιου Οργανισμού Εμπορίου στη διεύθυνση gatt.org. Η ιστοσελίδα λαμβάνει emails από ανθρώπους που πίστευαν ότι πρόκειται για την κανονική σελίδα του Οργανισμού, συμπεριλαμβανομένων και προσκλήσεων για ομιλίες σε συνέδρια και εκδηλώσεις, τις οποίες οι Yes Men φυσικά αποδέχονται.
Στις ομιλίες τους, τα μέλη της ομάδας έχουν ενθαρρύνει τις επιχειρήσεις να εξαγοράζουν ψήφους για το κόμμα της προτίμησής τους από τους πολίτες, έχουν παρουσιάσει το σκεπτικό πως ο Αμερικανικός Εμφύλιος Πόλεμος έγινε άσκοπα καθώς ο Τρίτος Κόσμος προμηθεύει σήμερα ισάριθμους σκλάβους, και έχουν ανακοινώσει την απόφαση του ΠΟΕ να αυτοδιαλυθεί προκειμένου να διαθέσει τους υπαλλήλους και τα κεφάλαιά του για την προώθηση του καταστατικού του ΟΗΕ και την υποστήριξη των αδύνατων του πλανήτη. Σε ένα συνέδριο παραγόντων της βιομηχανίας υφασμάτων στη Φινλανδία το 2003, ένας "εκπρόσωπος του ΠΟΕ" παρουσίασε το μέλλον στο επίσημο ένδυμα εργασίας, που είχε τη μορφή μιας χρυσής στολής από λάτεξ με έναν τεράστιο φαλλό, στην κορυφή του οποίου υπήρχε μια οθόνη μέσω της οποίας ο μάνατζερ κάποιας εταιρίας θα μπορούσε να επιβλέπει τους εργάτες στον Τρίτο Κόσμο. Το Νοέμβριο του 2006, σε συνέδριο στη Φιλαδέλφεια των ΗΠΑ για την επιχειρηματικότητα στην Αφρική, ο "εκπρόσωπος του ΠΟΕ" πρότεινε ως λύση για τη φτώχια της Αφρικής ένα πρόγραμμα για την "πλήρη ιδιωτικοποίηση της εργασίας", ουσιαστικά δηλαδή τη δουλεία με τους εργαζόμενους να είναι ιδιοκτησία των επιχειρήσεων. Η διευθύντρια του Τομέα Αφρικανικών Υποθέσεων του Γραφείου Εξωτερικού Εμπορίου των ΗΠΑ ευχαρίστησε τον "Χάννιφορντ Σμιντ" για τη μακροσκοπική του προοπτική και δήλωσε πως το Γραφείο επεξεργάζεται τη γενική προσέγγιση του ΠΟΕ.
Νέα Ορλεάνη
Στις 28 Αυγούστου του 2006 οι Yes Men εμφανίστηκαν σε μια "Συνάντηση Κορυφής για τη Στέγαση" στην Νέα Ορλεάνη, δίπλα στο δήμαρχο της πόλης Ρέι Νάγκιν και την Κυβερνήτη της Πολιτείας Καθλήν Μπλάνκο. Μπροστά σε ένα ακροατήριο που αποτελούνταν κυρίως από μεσίτες και εργολάβους, ο "Ρενέ Όσγουιν", που συστήθηκε σαν "βοηθός υπογραμματέας" του Υπουργείου Στέγασης και Αστικής Ανάπτυξης των ΗΠΑ, ανακοίνωσε πως το υπουργείο θα λειτουργούσε και πάλι τις δημόσιες κατοικίες που είχαν κλείσει μετά την καταστροφή της πόλης από τον τυφώνα Κατρίνα. Είπε ότι το υπουργείο άλλαξε γνώμη και ματαίωνε το σχέδιο που προέβλεπε τα -ανέπαφα από το πέρασμα του τυφώνα- κτίρια να κατεδαφιστούν και να αντικατασταθούν από κατοικίες πολυτελείας. Το υπουργείο αποκάλεσε αυτή την ενέργεια, που σκοπό είχε να προβάλλει την ακρίβεια της στέγης στις ΗΠΑ, "σκληρή φάρσα".
Ο "Όσγουιν" ανακοίνωσε επίσης ότι μεγάλες εταιρίες πετρελαιοειδών θα διέθεταν μέρος από τα κέρδη τους για την επαναδημιουργία των υγρότοπων που είχαν καταστραφεί προκειμένου να διανοιχτούν κανάλια για τα τάνκερ, έτσι ώστε να προφυλάξουν την πόλη από την πλημμύρα λόγω μελλοντικών τυφώνων.
ExxonMobil
Στις 14 Ιουνίου του 2007 οι Yes Men παραβρέθηκαν στο μεγαλύτερο πετρελαϊκό συνέδριο του Καναδά στο Κάλγκαρι, ως εκπρόσωποι της ExxonMobil και του Εθνικού Συμβουλίου Πετρελαίου, της επιτροπής που συμβουλεύει το Υπουργείο Ενέργειας των ΗΠΑ. Μπροστά σε περίπου 300 παράγοντες της βιομηχανίας πετρελαιοειδών, το Εθνικό Συμβούλιο Πετρελαίου θα ανακοίνωνε τα πολυαναμενόμενα αποτελέσματα μιας μελέτης που του ανέθεσε ο υπουργός Ενέργειας των ΗΠΑ Σάμιουελ Μπόλντμαν, σε μια ομιλία που διαφημίστηκε σαν το σημαντικότερο γεγονός του συνεδρίου.
Στην ομιλία του, ο "εκπρόσωπος του Συμβουλίου Πετρελαίου" ανακοίνωσε ότι η μελέτη κατέληξε πως η ενεργειακή πολιτική των ΗΠΑ και του Καναδά (και ειδικά η εντατική εκμετάλλευση των κοιτασμάτων της Αλμπέρτα που προκαλεί έντονη έκλυση αερίων του θερμοκηπίου, και η ανάπτυξη του υγρού κάρβουνου) μεγαλώνει την πιθανότητα να συμβούν τεράστιες περιβαλλοντικές καταστροφές πλανητικής κλίμακας. Καθησύχασε όμως το ακροατήριο, καθώς ακόμα και σε αυτή την περίπτωση η βιομηχανία πετρελαίου θα συνέχιζε να παράγει καύσιμα, μετατρέποντας τα πτώματα των δισεκατομμυρίων ανθρώπων που θα πέθαιναν λόγω της κλιματικής αλλαγής σε πετρέλαιο.
Το όλο εγχείρημα με το όνομα Vivoleum (ελεύθερα Ζωντανέλαιο) θα έδενε αρμονικά με τη συνεχή επέκταση της εκμετάλλευσης των ορυκτών καυσίμων, που θα προκαλούσε ακόμα περισσότερα θύματα και άρα περισσότερη πρώτη ύλη για την παραγωγή Vivoleum. Οι παρευρισκόμενοι άκουσαν με προσοχή την ομιλία και κατόπιν άναψαν "αναμνηστικά κεριά", που μοίρασε ο Βάμος, εις μνήμην των μελλοντικών θυμάτων της κλιματικής αλλαγής. Τους αποκαλύφθηκε ότι τα κεριά ήταν φτιαγμένα από Vivoleum και συγκεκριμένα από το πτώμα ενός επιστάτη της Exxon που πέθανε μετά την έκθεσή του σε τοξικά στις εγκαταστάσεις της εταιρίας. Αφού άρχισε να προβάλλεται το βίντεο-βιογραφία του επιστάτη, οι διοργανωτές απομάκρυναν τον Βάμος από το βήμα. Καθώς η ασφάλεια τον έβγαζε έξω από την αίθουσα, ο έτερος παρευρισκόμενος των Yes Men προσεγγίστηκε από δημοσιογράφους και έκανε δηλώσεις σχετικές με το Vivoleum ως εκπρόσωπος της Exxon μέχρι να συλληφθεί και αυτός. Η καναδική αστυνομία δεν διαπίστωσε κάποια παράβαση κι έτσι αφέθηκαν και οι δυο ελεύθεροι.
Παρωδία των New York Times
Στις 13 Νοέμβρη του 2008, διανεμήθηκε κυρίως στη Νέα Υόρκη και το Λος Άντζελες μια ψεύτικη "έκτακτη έκδοση" των New York Times, στο πρωτοσέλιδο της οποίας αναφερόταν ότι τέλειωνε ο πόλεμος στο Ιράκ, και ο Πρόεδρος Μπους θα περνούσε από δίκη με την κατηγορία της προδοσίας. Άλλες ειδήσεις αφορούσαν την παραδοχή από την Κοντολίζα Ράις ότι η αμερικανική κυβέρνηση γνώριζε πριν τον πόλεμο ότι δεν υπήρχαν όπλα μαζικής καταστροφής στο Ιράκ, την παροχή δωρέαν ιατροφαρμακευτικής περίθαλψης σε όλους τους αμερικανούς, καθώς και την ανάκληση όλων των αυτοκινήτων που κινούνται με βενζίνη. Το φύλλο της εφημερίδας, με ημερομηνία 4 Ιουλίου 2009, ήταν πανομοιότυπο με αυτό της κανονικής εφημερίδας, και συνοδεύτηκε και από την αντίστοιχη ιστοσελίδα, που μιμούνταν αυτή των NY Times. Σύμφωνα με τους Yes Men, η κυκλοφορία του φύλλου προετοιμαζόταν για έξι μήνες, και διανεμήθηκε σε 1.200.000 αντίτυπα από χιλιάδες εθελοντές.
Εξωτερικοί σύνδεσμοι
Κατηγορία:Ακτιβισμός
Βασίλης Γραμμένος
Ο Βασίλης Γραμμένος είναι Έλληνας δημοσιογράφος και πολιτικός, βουλευτής Α΄ Αθηνών από τον Μάιο του 2023 με την Ελληνική Λύση. Στις εκλογές του Ιουνίου του 2023, επανεξελέγη στην ίδια θέση.
Παραπομπές
Κατηγορία:Έλληνες δημοσιογράφοι Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με την Ελληνική Λύση
Ελίζαμπεθ Σουάν
Η Ελίζαμπεθ Σουάν (αργότερα Ελίζαμπεθ Τέρνερ) είναι ένας φανταστικός χαρακτήρας που εμφανίζεται στις πρώτες τρεις ταινίες της σειράς Πειρατές Της Καραϊβικής. Εμφανίζεται στις ταινίες Οι Πειρατές της Καραϊβικής: Η Κατάρα του Μαύρου Μαργαριταριού, Οι Πειρατές της Καραϊβικής: Το Σεντούκι του Νεκρού και Οι Πειρατές της Καραϊβικής: Στο Τέλος του Κόσμου. Ενσαρκώνεται από την ηθοποιό Κίρα Νάιτλι  και ως παιδί από την ηθοποιό Lucinda Dryzek. Χρησιμοποιεί το ψευδώνυμο Ελίζαμπεθ Τέρνερ το οποίο ωστόσο αργότερα γίνεται το πραγματικό όνομά της, όταν παντρεύεται τον επίσης φανταστικό χαρακτήρα Will Turner (Ορλάντο Μπλουμ).
Προσωπικότητα
Η Ελίζαμπεθ Σουάν παρουσιάζεται ως μία ενθουσιώδης, έξυπνη κι ανεξάρτητη προσωπικότητα, της οποίας η ομορφιά είλκυε τους Will Turner, James Norrington, Sao Feng και Jack Sparrow. Ωστόσο, εκείνη ανταπέδωσε τα αισθήματα του Will Turner μόνο, εάν και αισθανόταν κάποια έλξη προς τον Jack Sparrow, διατηρώντας παράλληλα στενή φιλία με τον James Norrington. Κατά τη διάρκεια των ταινιών, μεταμορφώνεται από μία νέα κοπέλα σε μία γενναία γυναίκα πειρατή. Η πειρατεία κι η ζωή στην θάλασσα πάντα την συνάρπαζαν, αλλά συχνά ένιωθε αποστροφή από την επιθετική και άγρια φύση των πειρατών, ιδίως αυτής του Jack Sparrow ο οποίος απέδρασε από το Port Royal εις βάρος της, αν κι εκείνη αισθανόταν ευγνώμων που της έσωσε τη ζωή. Ακόμη κι αφότου εντάθηκε στο πλήρωμα του Μαύρου Μαργαριταριού, διατήρησε τους ευγενικούς τρόπους της, καθώς και την πίστη και αφοσίωση στα αγαπημένα της πρόσωπα.
Η Ελίζαμπεθ προσαρμόστηκε εύκολα στη πειρατεία, έχοντας ηγετικές ικανότητες, μαθαίνοντας γρήγορα τη ναυτική τέχνη κι έχοντας ένα έμφυτο ταλέντο για στρατηγική μάχης, έχοντας επινοήσει αμυντικούς κι επιθετικούς ελιγμούς απέναντι στους ανταγωνιστές της. Έμαθε ξιφασκία από τον William Turner κι ήταν ικανή να αμύνεται ενάντια σε έναν αριθμό εχθρών, παλεύοντας με δύο σπαθιά ταυτοχρόνως, μα επίσης χρησιμοποιούσε σπαθί Jian κι επίσης κουβαλούσε μία πληθώρα άλλων όπλων μαζί της όπως μαχαίρια, πυροβόλα όπλα και κάτι που μοιάζει με χειροβομβίδα.
Εκφράζει τη γνώμη της ελεύθερα ακόμη κι εάν αυτό προσβάλλει τους άλλους. Για παράδειγμα, αποκαλεί έναν επικίνδυνο εχθρό, τον Sao Feng, δειλό. Ως Βασίλισσα των Πειρατών, αποδείχτηκε χαρισματική αρχηγός, εμπνέοντας τους άλλους πειρατές - άρχοντες να πολεμήσουν τον στόλο του Cutler Beckett. Η σκοτεινή της πλευρά όμως φάνηκε όταν θυσίασε τον Jack Sparrow στο Kraken ώστε εκείνη και τον πλήρωμα να αποδράσουν. Ωστόσο, αυτή της η πράξη της προκάλεσε τόσες τύψεις ώστε σχεδόν τερμάτισε τη σχέση της με τον William Turner κι αργότερα βοηθάει να σωθεί ο Jack Sparrow από το σεντούκι του Davy Jones.
Παραπομπές
Κατηγορία:Φανταστικοί χαρακτήρες Κατηγορία:Βρετανοί φανταστικοί χαρακτήρες
Αλεξάνδρα Σδούκου
Η Αλεξάνδρα Σδούκου (1978) είναι δικηγόρος και πολιτικός, η οποία είναι σήμερα υφυπουργός Περιβάλλοντος και Ενέργειας (ΥΠΕΝ) στην κυβέρνηση Κυριάκου Μητσοτάκη 2023.
Το διάστημα 2019–2023, διετέλεσε ως Γενική Γραμματέας Ενέργειας και Ορυκτών Πρώτων Υλών στο ΥΠΕΝ.
Βιογραφία
Γεννήθηκε στη Θεσσαλονίκη το 1978, όπου μεγάλωσε και ολοκλήρωσε τις εγκύκλιες σπουδές της.
Η Σδούκου σπούδασε Νομική στο Δημοκρίτειο Πανεπιστήμιο Θράκης. Κατέχει Μεταπτυχιακό δίπλωμα στο Ευρωπαϊκό Εμπορικό ∆ίκαιο από το Πανεπιστήμιο του Μπρίστολ. Πρόσθετα απέκτησε Μεταπτυχιακό δίπλωμα ειδίκευσης στις διεθνείς και οικονομικές σπουδές από το Οικονομικό Πανεπιστήμιο Αθηνών.
Κατείχε μόνιμη θέση στη Μονάδα Οργάνωσης της ∆ιαχείρισης Αναπτυξιακών Προγραμμάτων (ΜΟ∆ Α.Ε.) του Υπουργείου Οικονομίας και Ανάπτυξης. Από το 2004 εργάστηκε ως νομικός σύμβουλος στη δημόσια διοίκηση σε βασικές διοικητικές θέσεις των Υπουργείων Οικονομίας, Ανάπτυξης, Περιβάλλοντος, Ενέργειας και Κλιματικής Αλλαγής. Έχει εργαστεί και στον ιδιωτικό τομέα.
Κατέχει ειδίκευση στο σχεδιασμό, εφαρμογή και παρακολούθηση ενεργειακών πολιτικών ως Σύμβουλος όλων των Υπουργών Ενέργειας από το 2007 έως το 2015. Από το 2012 μέχρι και το 2015 διετέλεσε διευθύντρια του γραφείου του Υπουργού Περιβάλλοντος, Ενέργειας και Κλιματικής Αλλαγής. Από τον Οκτώβριο του 2017 εργάστηκε ως σύμβουλος Ενέργειας και Φυσικών Πόρων του Προέδρου της Νέας ∆ημοκρατίας, Κυριάκου Μητσοτάκη.
Παραπομπές
Κατηγορία:Έλληνες πολιτικοί του 21ου αιώνα
Μπρούκλιν Ουόντερερς
Η Μπρούκλιν Ουόντερερς ήταν μια ποδοσφαιρική ομάδα των ΗΠΑ. Ήταν από τα ιδρυτικά μέλη της National Association Football League το Δεκέμβρη του 1894. Η διοργάνωση καταργήθηκε το 1899. Στη συνέχεια εντάχθηκε στη American Soccer League. Το 1931 η ομάδα διαλύθηκε.
Παραπομπές
Κατηγορία:Μπρούκλιν Ουόντερερς
Εγγαρές Νάξου
Οι Εγγαρές ( ή παλαιότερα Μυρτιά ή Μητρυιά ) είναι πεδινό χωριό της Νάξου, σε υψόμετρο 25-45 μέτρων, με 178 κατοίκους (απογραφή 2011). Υπάγεται στο Δήμο Νάξου & Μικρών Κυκλάδων και βρίσκεται στη δυτική Νάξο, 6,8 χιλιόμετρα βόρεια της Χώρας Νάξου και αμέσως μετά το χωριό Γαλήνη. Συνδέεται οδικά με τον Κυνίδαρο και με τις Μέλανες, ενώ με μονοπάτι με το χωριό Κεραμωτή.
Το χωριό
Στο κέντρο του χωριού υπάρχει μια πλινθόκτιστη πλατεία που λίγα μέτρα από εκεί, δεσπόζει ένας από τους μεγαλύτερους ναούς της Νάξου, η Κοίμηση της Θεοτόκου. Στο χωριό δεν λείπουν και τα αμέτρητα ξωκλήσια, μέσα στον κάμπο και στα βουνά.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί την Τοπική Κοινότητα Εγγαρών, η οποία υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Σημειώσεις
<references group="Σημ" />
Λούμεν (μονάδα μέτρησης)
Το λούμεν (lumen) (σύμβολο lm) είναι παράγωγη μονάδα του διεθνούς συστήματος μονάδων (SI) της φωτεινής ροής, ενός μέτρου της συνολικής ποσότητας του εκπεμπόμενου ορατού φωτός από μια πηγή. Η φωτεινή ροή διαφέρει από την ισχύ (ροή ακτινοβολίας (radiant flux)) στο ότι οι μετρήσεις της φωτεινής ροής αντανακλούν την ποικίλλουσα ευαισθησία του ανθρώπινου οφθαλμού σε διαφορετικά μήκη κύματος του φωτός, ενώ οι μετρήσεις της ροής ακτινοβολίας δείχνουν τη συνολική ισχύ όλων των εκπεμπόμενων ηλεκτρομαγνητικών κυμάτων, ανεξάρτητα από την ικανότητα του ματιού να το αντιληφθεί. Τα λούμεν σχετίζονται με το λουξ επειδή ένα λουξ είναι ένα λούμεν ανά τετραγωνικό μέτρο.
Το λούμεν ορίζεται σε σχέση με το καντέλα ως
Μια πλήρης σφαίρα έχει μια στερεά γωνία 4π sr, έτσι μια πηγή φωτός που εκπέμπει ομοιόμορφα ένα καντέλα σε όλες τις κατευθύνσεις έχει μια συνολική φωτεινή ροή 1 cd × 4π sr = 4π cd⋅sr ≈ 12,57 lm.
Επεξήγηση
Αν μια πηγή φωτός εκπέμπει ένα καντέλα φωτεινής έντασης ομοιόμορφα σε μια στερεά γωνία ενός στερακτινίου, η συνολική εκπεμπόμενη φωτεινή ροή (luminous flux) σε αυτήν τη γωνία είναι ένα λούμεν (1 cd·1 sr = 1 lm). Εναλλακτικά, μια ισοτροπική πηγή φωτός ενός καντέλα εκπέμπει μια συνολική φωτεινή ροή 4π λούμεν ακριβώς. Αν η πηγή καλυπτόταν μερικώς από ένα ιδανικά απορροφητικό ημισφαίριο, αυτό το σύστημα θα ακτινοβολούσε το μισό της φωτεινής ροής —μόνο 2π λούμεν. Η φωτεινή ένταση ή φωτοβολία (luminous intensity) θα ήταν ακόμα ένα καντέλα σε αυτές τις κατευθύνσεις που δεν σκιάζονται.
Η διαφορά μεταξύ των μονάδων λούμεν και λουξ έγκειται στο ότι το λουξ λαμβάνει υπόψη το εμβαδόν στο οποίο απλώνεται η φωτεινή ροή. Μια ροή 1000 λούμεν, συγκεντρωμένη σε ένα εμβαδόν ενός τετραγωνικού μέτρου, φωτίζει αυτό το τετραγωνικό μέτρο με φωτισμό 1000 λουξ. Τα ίδια 1000 λούμεν, που απλώνονται σε δέκα τετραγωνικά μέτρα, παράγουν έναν αμυδρό φωτισμό μόνο 100 λουξ. Μαθηματικά, 1 lx = 1 lm/m2.
Μια πηγή που ακτινοβολεί μια ισχύ φωτός ενός βατ στο χρώμα για το οποίο το μάτι είναι πιο αποτελεσματικό (ένα μήκος κύματος 555 nm, στην πράσινη περιοχή του οπτικού φάσματος) έχει φωτεινή ροή 683 λούμεν. Έτσι ένα λούμεν αντιπροσωπεύει τουλάχιστον 1/683 βατ ισχύος ορατού φωτός, ανάλογα με την φασματική κατανομή.
Φωτισμός
Οι ηλεκτρικοί λαμπτήρες που χρησιμοποιούνται για φωτισμό αναφέρονται συχνά με την έξοδο φωτός τους σε λούμεν.
Ένας συμπαγής λαμπτήρας φθορισμού (compact fluorescent lamp)] 23 W εκπέμπει περίπου 1.500–1.600 lm. Πολλοί συμπαγείς λαμπτήρες φθορισμού και άλλες εναλλακτικές πηγές φωτός αναφέρονται ως ισοδύναμες με έναν λαμπτήρα πυράκτωσης (incandescent bulb) με συγκεκριμένη τιμή σε βατ. Παρακάτω είναι ένας πίνακας που δείχνει τυπικές φωτεινές ροές για συνηθισμένους λαμπτήρες πυράκτωσης και τα ισοδύναμά τους.
Την 1 Σεπτεμβρίου 2010 μπήκε σε ισχύ ένας νόμος της Ευρωπαϊκής Ένωσης που ορίζει ότι ο φωτιστικός εξοπλισμός πρέπει να καταχωρείται κυρίως με όρους φωτεινής ροής (lm), αντί για ηλεκτρική ισχύ (W). Αυτή η αλλαγή είναι το αποτέλεσμα μιας οδηγίας οικολογικού σχεδιασμού της ΕΕ για προϊόντα που καταναλώνουν ενέργεια. Παραδείγματος χάρη, σύμφωνα με το πρότυπο της Ευρωπαϊκής Ένωσης, μια λάμπα ενεργειακής απόδοσης (energy-efficient) με αποτελεσματική ενέργεια που ισχυρίζεται ότι είναι ισοδύναμη με λάμπα 60 W από βολφράμιο πρέπει να έχει μια ελάχιστη έξοδο φωτός 700–750 lm.
Λούμεν ANSI
Η έξοδος φωτός των προβολέων (συμπεριλαμβανομένων των βιντεοπροβολέων (video projectors) μετριέται συνήθως σε λούμεν. Μια τυποποιημένη διαδικασία για τον έλεγχο προβολέων έχει καθιερωθεί από το Αμερικανικό Εθνικό Ίδρυμα Προτυποποίησης, που περιλαμβάνει τον μέσο όρο πολλών μετρήσεων που έχουν ληφθεί από διαφορετικές θέσεις. Οι μετρήσις λούμεν ANSI είναι γενικά πιο ακριβείς από άλλες τεχνικές μετρήσεων που χρησιμοποιούνται στη βιομηχανία προβολέων. Αυτό επιτρέπει στους προβολείς να συγκρίνονται πιο εύκολα βάση των προδιαγραφών φωτεινότητάς τους.
Η μέθοδος μέτρησης λούμεν κατά ANSI ορίστηκε στην προδιαγραφή IT7.215 που δημιουργήθηκε το 1992. Πρώτα απ' όλα ο προβολέας ρυθμίζεται να εμφανίσει μια εικόνα σε ένα δωμάτιο σε θερμοκρασία 25 βαθμών Κελσίου. Η φωτεινότητα και η αντίθεση του προβολέα ρυθμίζονται έτσι ώστε σε πλήρες λευκό πεδίο, να είναι δυνατή η διάκριση μεταξύ ενός τμήματος εμβαδού 5% από 95% λευκή κορυφή και δύο πλαισίων λευκής κορυφής ταυτόσημου μεγέθους 100% και 90% στο κέντρο του λευκού πεδίου. Τότε, η έξοδος του φωτός μετράται σε πλήρες λευκό πεδίο σε εννέα ειδικές θέσεις γύρω από την οθόνη και παίρνεται ο μέσος όρος. Έπειτα, αυτός ο μέσος όρος πολλαπλασιάζεται επί το εμβαδόν της οθόνης για να δώσει τη φωτεινότητα που προβολέα σε "λούμεν ANSI".
Λούμεν κορυφής
Τα λούμεν κορυφής είναι ένα μέτρο της εξόδου του φωτός που χρησιμοποιείται κανονικά με τους βιντεοπροβολείς με καθοδικό σωλήνα (CRT video projectors). Ο έλεγχος χρησιμοποιεί ένα πρότυπο είτε στο 10% ή στο 20% της επιφάνειας της εικόνας ως λευκό στο κέντρο της οθόνης και το υπόλοιπο ως μαύρο. Η έξοδος του φωτός μετράται μόνο στη περιοχή του κέντρου. Οι περιορισμοί με τους προβολείς καθοδικού σωλήνα καταλήγουν στην παραγωγή μεγαλύτερης φωτεινότητας όταν μόνο ένα τμήμα της εικόνας είναι στην κορυφαία φωτεινότητα. Παραδείγματος χάρη ο βιντεοπροβολέας Sony VPH-G70Q παράγει 1200 λούμεν στην "κορυφή", αλλά μόνο 200 λούμεν ANSI.
Η έξοδος έγχρωμου φωτός
Η φωτεινότητα (έξοδος του λευκού φωτός) μετρά το συνολικό φως που προβάλλεται σε λούμεν. Η προδιαγραφή της έγχρωμης φωτεινότητας μετρά το κόκκινο, το πράσινο και το γαλάζιο σε ένα πλέγμα εννέα σημείων, χρησιμοποιώντας την ίδια προσέγγιση όπως στη μέτρηση του λευκού φωτός. Οι ειδικοί συμβουλεύουν τους αγοραστές προβολέων να εξασφαλίζουν ότι η έξοδος του λευκού και του έγχρωμου είναι ίσες για βέλτιστη παρακολούθηση.
Σημειώσεις και παραπομπές
Κατηγορία:Παραγόμενες μονάδες του SI Κατηγορία:Μονάδες φωτός
Ροδιακή ομοσπονδία σωματείων τουρισμού αναψυχής και αθλητισμού
Η Ροδιακή ομοσπονδία σωματείων τουρισμού αναψυχής και αθλητισμού γνωστή και σαν ΦΡΑΤΡΕΣ (ιταλικά : F.R.A.T.R.E.S.), ήταν τοπική αθλητική ομοσπονδία της Ρόδου με αρμοδιότητα σε όλα τα Δωδεκάνησα που βρίσκονταν τότε υπό Ιταλική κατοχή.
Η ομοσπονδία ιδρύθηκε το 1931 με την 48/1931 απόφαση του Ιταλού διοικητή των Δωδεκανήσων Μάριο Λάγκο. Το 1934 η "Ιταλική Ολυμπιακή επιτροπή" (CONI) αναγνώρισε επίσημα την ομοσπονδία και από το 1935 αναγνωρίστηκε από τις Ιταλικές ομοσπονδίες. Στο ποδόσφαιρο ήταν η 22η τοπική ποδοσφαιρική ομοσπονδία της Ιταλικής ποδοσφαιρικής ομοσπονδίας. Η ομοσπονδία έπαψε να υπάρχει το 1945.
Ποδόσφαιρο
Στις αρμοδιότητες της ΦΑΤΡΕΣ ήταν και η διοργάνωση πρωταθλήματος ποδοσφαίρου. Στο πρώτο πρωτάθλημα ποδοσφαίρου του 1932 συμμετείχαν οι σύλλογοι Ροδιακός, Πολιοσπορτίβα, ΣΑΜ, Βασιλική Ιταλική Σχολή, Ελπίδα Κρεμαστής και ή ΤΖΕΡ. Η Φάτρες διοργάνωσε 7 πρωταθλήματα ποδοσφαίρου έως το 1945 και σ αυτά συμμετείχαν σύλλογοι όλων των εθνοτήτων που κατοικούσαν τότε στη Ρόδο, όπως Ελληνικές Ιταλικές Τουρκικές και Εβραϊκές. Το 1934 διοργάνωσε και πρωτάθλημα Β' κατηγορίας. Το 1935 προσελήφθη από τη ΦΑΤΡΕΣ ο ομοσπονδιακός προπονητής της Εθνικής Ιταλίας ποδοσφαίρου και προπονητής στίβου Τζιοβάνι Κόρμπιονς. Μέχρι το 1942 αναφέρονται ότι ιδρύθηκαν 32 ποδοσφαιρικοί σύλλογοι.
Καλαθοσφαίριση
Η ΦΑΤΡΕΣ το 1939 διοργάνωσε το πρώτο πρωτάθλημα καλαθοσφαίρισης αντρών και το πρώτο γυναικών. Από τους πρώτους συλλόγους με τμήμα καλαθοσφαίρισης ήταν η Μαρεκιάρο το 1935 με ομάδες αντρών και γυναικών.
Ναυταθλητισμός
Στα ναυτικά αθλήματα υπήρχαν δύο σύλλογοι, ο "Τσίρκολο Ναούτικο ντι Ρόδι" ο σημερινός "Ναυτικός Όμιλος Ρόδου" και ο Ροδιακός που διοργάνωναν εσωτερικούς αγώνες κολύμβησης και κωπηλασίας.
Πυγμαχία
Πυγμαχικό τμήμα αυτή την περίοδο είχε ο Ροδιακός κι είχε αναδείξει μεγάλους πυγμάχους όπως ο Αγγελής Γιαλλούσης πρωταθλητής Ελλάδος.
Στίβος
Στον στίβο κατά την Ιταλική κατοχή πολλοί σύλλογοι διατηρούσαν ανάλογο τμήμα. Το 1931 με εντολή των Ιταλών ιδρύονται σύλλογοι ανά εθνικότητα. Αθλητές της εποχής με επιτυχίες ήταν οι Γιώργος Ξίπας που επειδή αρνήθηκε να αγωνίζεται σαν Ιταλός του απαγορεύτηκε η συμμετοχή σε αγώνες από τον Ιταλό διοικητή Ντε Βέκιο και ο Ζωίτης Παπανικολάου.
Παραπομπές
Κατηγορία:Αθλητισμός στη Ρόδο Κατηγορία:Αθλητισμός στην Ιταλία Κατηγορία:Ποδόσφαιρο στην Ιταλία
Βουλιαγμένη Ηλείας
Η Βουλιαγμένη είναι ορεινός οικισμός του νομού Ηλείας, ευρισκόμενος σε υψόμετρο 350 μέτρων περίπου, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ήλιδας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πηνείας ως έδρα του ομώνυμου πρώην δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ήλιδας Κατηγορία:Δήμος Πηνείας
Αλέξανδρος Κορυζής
Ο '''Αλέξανδρος Γ. Κορυζής ή Κοριζής''' (Πόρος, 1885 – Αθήνα, 18 Απριλίου 1941) ήταν Έλληνας νομικός, οικονομολόγος και πρωθυπουργός της χώρας για μόνο 80 ημέρες, από τον θάνατο του Ιωάννη Μεταξά μέχρι και την 12η ημέρα της γερμανικής εισβολής.
Χαρακτηρίστηκε πρωθυπουργός του 2ου ΟΧΙ της Ελλάδας στον Β΄ Παγκόσμιο Πόλεμο.
Πρώτα χρόνια
Ήταν γιος του Γεωργίου Κορυζή, παλαίμαχου πολιτικού που διετέλεσε βουλευτής Τροιζηνίας και δήμαρχος Πόρου, εγγονός του Σταματίου Κορυζή (1815-1898), πληρεξούσιου βουλευτή Τροιζηνίας, και δισέγγονος του Γεωργίου Κορυζή, αγωνιστή του 1821. Η μητέρα του, Αικατερίνη, το γένος Αθανασίου Μισυρλή, κατάγονταν από την Πύλο και ήταν ανιψιά του Αλέξανδρου Κουμουνδούρου. Ο Κορυζής πέρασε τα πρώτα παιδικά του χρόνια στον Πόρο. Στα επτά του χρόνια έμεινε ορφανός από μητέρα, γεγονός που είχε αρνητική επίδραση στη διαμόρφωση του χαρακτήρα του.
Σπούδασε νομικά στο Πανεπιστήμιο Αθηνών (1901-1905) και σε πολύ νεαρή ηλικία διορίστηκε το 1903 στη Εθνική Τράπεζα της Ελλάδος, όπου σημείωσε ταχεία άνοδο στην ιεραρχία, υπηρετώντας κυρίως στην Επιθεώρηση και στο τμήμα Οργάνωσης. Από το 1915 συνέβαλε στην οργάνωση κλάδου αγροτικής πίστης στην Εθνική Τράπεζα, από την απόσπαση του οποίου προήλθε αργότερα η Αγροτική Τράπεζα (1929) της οποίας διετέλεσε πρώτος πρόεδρος του διοικητικού της Συμβουλίου.
Τραπεζίτης
Στις 12 Μαΐου του 1928 ανέλαβε υποδιοικητής της Εθνικής Τράπεζας, μετά την παραίτηση του Εμμανουήλ Τσουδερού προκειμένου εκείνος εκλεγεί και διορισθεί υποδιοικητής της Τράπεζας της Ελλάδος. Κατ' εντολή της τότε κυβέρνησης, ο Α. Κορυζής συνέταξε το σχέδιο νόμου για τη δημιουργία του Ανωτάτου Οικονομικού Συμβουλίου, που αποτέλεσε στην ουσία και τον πρώτο συντονιστικό δημόσιο φορέα στην οικονομική πολιτική της Ελλάδας.
Υπουργός
Την επομένη της επιβολής του δικτατορικού καθεστώτος του Μεταξά, στις 5 Αυγούστου του 1936, διορίστηκε υπουργός Κρατικής Υγιεινής και Αντιλήψεως, όπου και παρέμεινε επί τρία σχεδόν συνεχή χρόνια. Στις 12 Ιουλίου 1939, υπέβαλε παραίτηση, η οποία έγινε δεκτή. Σημειώνεται ότι κατά την υπουργία του αυτή, η προσφορά του κρίθηκε ιδιαίτερα σημαντική ιδιαίτερα σε νομοθετικές ρυθμίσεις θεμάτων που απευθύνονταν στη λαϊκή βάση και αφορούσαν διοικητικό τομέα και κοινωνικής πρόνοιας τόσο στο δημόσιο όσο και στον ιδιωτικό χώρο, π.χ. νοσοκομείων και κοινωνικών κέντρων.
Στις 9 Αυγούστου 1939, διορίστηκε διοικητής της Εθνικής Τράπεζα της Ελλάδος, μετά τον θάνατο του Ιωάννη Δροσοπούλου. Με τον θάνατο του Μεταξά, τον Ιανουάριο του 1941 και διαρκούντος του πολέμου, ο βασιλιάς Γεώργιος Β΄ τού ανέθεσε απευθείας την πρωθυπουργία της Ελλάδας (29 Ιανουαρίου 1941).
Πρωθυπουργός
Την εποχή του διορισμού του ήταν εκτός πολιτικής σκηνής, πλην όμως η ακεραιότητα του χαρακτήρα του, η προσωπικότητά του και το ήθος του, για τα οποία έχαιρε μεγάλης εκτίμησης απ' όλες τις πολιτικές παρατάξεις, συνέβαλαν ιδιαίτερα στην βασιλική επιλογή και προτίμησή του από τους πρωτοκλασάτους του Ι. Μεταξά.
Αποδεχόμενος τον διορισμό του ως πρωθυπουργός και πρόεδρος του Υπουργικού Συμβουλίου, ανέλαβε επίσης τις θέσεις του υπουργού Εξωτερικών, υπουργού Εθνικής Παιδείας και Θρησκευμάτων, και υπουργού Στρατιωτικών, Ναυτικών και Αεροπορίας, καλύπτοντας έτσι όλες τις υπουργικές θέσεις του προκατόχου του. Το δε μήνυμά του προς τον ελληνικό λαό υπήρξε ιστορικό, κατά το οποίο και είχε πλήρη αντίληψη του πολύ δύσκολου έργου που αναλάμβανε και που θα κατέληγε σε θυσία.
Σύμφωνα με τον τότε πρέσβη των ΗΠΑ στην Αθήνα Λίνκολν ΜακΒί, ο Κορυζής ήταν «ένας ακάματος εργάτης και ένας ικανός και σεβαστός διαχειριστής [με] φίλους τόσο βενιζελικούς όσο βασιλικούς». Ο διευθυντής της Near East Foundation στην Ελλάδα Λερντ Άρτσερ (Laird Archer), τον χαρακτηρίζει ως έναν ευσυνείδητο, ισχυρό, αυτοδημιούργητο άνδρα, μεγάλης αξιοπρέπειας, που περιφρονούσε τους κομματάρχες και τους ελιγμούς τους. Αντίθετα, ο Βρετανός πρεσβευτής στην Αθήνα, Μάικλ Πάλερετ, θεωρούσε τον Κορυζή αδύνατο χαρακτήρα και άτομο χωρίς προσωπικότητα.
Το 2ο Όχι
Στις 6 Απριλίου του 1941, ο Κορυζής, πιστός στην παρακαταθήκη του προκατόχου του, απέρριψε το αίτημα των Γερμανών για απομάκρυνση των βρετανικών δυνάμεων από την Ελλάδα στη διακοίνωση (νότα) που του επέδωσε ο Γερμανός πρεσβευτής Έρμπαχ-Σαίνμπεργκ, μισή ώρα μετά την έναρξη της γερμανικής εισβολής κατά παράβαση της σχετικής Σύμβασης II της Χάγης.
Αυτοκτονία
right|250px|thumb|Η εφημερίδα Ακρόπολις παρουσιάζει την είδηση του θανάτου του Α. Κορυζή («Κοριζή») στο πρωτοσέλιδο της 19ης Απριλίου 1941, με αναφορά υπέρ του [[Κώστας Κοτζιάς|Κοτζιά, που όμως δεν ευοδώθηκε από τον βασιλιά Γεώργιο Β΄.]] Στις 18 Απριλίου, δώδεκα ημέρες μετά την έναρξη της γερμανικής εισβολής, και ενώ μαίνονταν οι μάχες, ο Κορυζής συμμετείχε σε συνεδρίαση του Υπουργικού Συμβουλίου. Αακολούθησε κατ' ιδίαν συνομιλία με τον βασιλιά Γεώργιο. Το τι ειπώθηκε ακριβώς σ' αυτή τη συνομιλία δεν έγινε ποτέ γνωστό, αν και εικάζεται ότι οι δύο άνδρες μπορεί να διαφώνησαν ως προς την συνέχιση του αγώνα με ενδεχόμενη μετακίνηση της ελληνικής κυβέρνησης στην Κρήτη ή στην αγγλοκρατούμενη Κύπρο. Πάντως, ο Κορυζής εξήλθε συντετριμμένος από τη συνάντησή του με τον βασιλιά, με κατεύθυνση την οικία του στη λεωφόρο Βασιλίσσης Σοφίας.
Ο βασιλιάς ανησυχώντας για τον Κορυζή, που πολύ πιθανόν κάτι να είχε υπονοήσει στο λόγο του, έστειλε τον διάδοχο Παύλο στην οικία του. Φθάνοντας ο Παύλος και ενώ μιλούσε στην είσοδο της πρωθυπουργικής κατοικίας με την σύζυγο του Κορυζή, ακούστηκαν πυροβολισμοί από τον πρώτο όροφο. Ο Κορυζής είχε αυτοκτονήσει με δύο σφαίρες στην καρδιακή χώρα, κατά μία εκδοχή, ή με μία σφαίρα στο κεφάλι κατά δεύτερη εκδοχή , που είναι ίσως πιο πιθανή.
Οι περιστάσεις του θανάτου έχουν οδηγήσει σε αμφισβήτηση την εκδοχή της αυτοκτονίας. Δεν έχει υπάρξει επίσημη γραπτή νεκροψία για τα ακριβή αίτια του θανάτου.
Ιδιωτικός βίος
Ο Κορυζής ήταν σύζυγος της Ελισάβετ Τσιτσάρα, με την οποία απέκτησε τέσσερα παιδιά: την Αικατερίνη, την Ελένη (Λένα, «Κυρία επί των Τιμών» της βασίλισσας Φρειδερίκης), την Ειρήνη (Ρένα, σύζυγος του εφοπλιστή Στρατή Ανδρεάδη) και τον Γεώργιο (απεβ. 1999). Τα παιδιά του δώρισαν το πατρικό τους σπίτι στον Πόρο για να γίνει αρχαιολογικό μουσείο.
Ο αδελφός του Στυλιανός Κορυζής, μηχανολόγος μηχανικός, συνελήφθη από ΕΛΑΣίτες ως όμηρος στα Δεκεμβριανά του 1944 και εκτελέστηκε στην Αράχωβα. Ανιψιός του Αλεξάνδρου Κορυζή και γιος του Στυλιανού Κορυζή ήταν ο καθηγητής Πολιτικής Ιστορίας και Πολιτικής Επιστήμης στη Νομική Σχολή του Πανεπιστημίου Αθηνών Χαρίτων Κοριζής (1927–1987).
Συγγραφικό έργο
Στο συγγραφικό έργο του περιλαμβάνονται πολλές οικονομικού περιεχομένου πραγματείες όπως:
Εξωτερικοί σύνδεσμοι
Κατηγορία:Έλληνες νομικοί Κατηγορία:Έλληνες οικονομολόγοι Κατηγορία:Έλληνες υπουργοί Κρατικής Υγιεινής και Αντιλήψεως Κατηγορία:Έλληνες υπουργοί Οικονομικών Κατηγορία:Αρβανίτες Κατηγορία:Αυτόχειρες Κατηγορία:Δήμαρχοι Πόρου Κατηγορία:Οικογένεια Κουμουνδούρου Κατηγορία:Πρωθυπουργοί της Ελλάδας Κατηγορία:Αργυρός σταυρός του Τάγματος του Σωτήρος Κατηγορία:Έλληνες αξιωματικοί του πυροβολικού
Ακροποταμιά Ηλείας
Η Ακροποταμιά είναι ημιορεινός οικισμός της Ηλείας και βρίσκεται κτισμένος σε υψόμετρο περίπου 200-230 μέτρων, ανάντη του Πηνειακού ή Νότιου Λάδωνα και νοτιοανατολικά της τεχνητής λίμνης Πηνειού. Βρίσκεται σε απόσταση περίπου 30 χιλιομέτρων ανατολικά της πόλης της Αμαλιάδας (μέσω Χαβαρίου), περίπου 34,5 χιλιόμετρα βορειοανατολικά του Πύργου (μέσω Καράτουλα) και περίπου 76 χιλιόμετρα νοτιοδυτικά της Πάτρας (μέσω «111»). Ο πληθυσμός του, σύμφωνα με την απογραφή του 2011, είναι 75 μόνιμοι κάτοικοι. Οι κάτοικοί του ασχολούνται κυρίως με τη γεωργία και την κτηνοτροφία.
Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία Μπέχρος και υπήχθη στον τότε δήμο Σελληεντίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Σελληεντίας, υπήχθη στον τότε δήμο Πηνειίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Δελιμπαλίου (μετέπειτα Εφύρας). Με το ΦΕΚ 28Α της 8ης Φεβρουαρίου 1916 αποσπάστηκε από την Κοινότητα Δελιμπαλίου και υπήχθη στην Κοινότητα Λουκά. Με το ΦΕΚ 151Α της 15ης Ιουνίου 1933 υπήχθη στην Κοινότητα Νεοχωρίου Πηνειίων (μετέπειτα Ροδιάς) μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Με τον ΦΕΚ 11Α της 24ης Ιανουαρίου 1957 πήρε τη σημερινή του ονομασία. Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού διαμερίσματος Ροδιάς του Δήμου Πηνείας. Σήμερα αποτελεί οικισμό της Τοπικής Κοινότητας Ροδιάς του «καλλικρατικού» δήμου Ήλιδας.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ήλιδας Κατηγορία:Δήμος Πηνείας
2370 Βαν Αλτένα
Ο Βαν Αλτένα (van Altena) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,60. Ανακαλύφθηκε το 1965 από τον Αμερικανό αστρονόμο Άρνολντ Ρ. Κλέμολα, που παρατηρούσε από το Ελ Λεονθίτο της Αργεντινής, και πήρε το όνομά του προς τιμή του Ολλανδοαμερικανού αστρονόμου Γουίλιαμ Φόστερ βαν Αλτένα.
Φυσικά χαρακτηριστικά
Η μέση διάμετρος του Βαν Αλτένα εκτιμάται σε 13,38 χιλιόμετρα. Ο φασματικός τύπος της είναι Cb, ενώ το γεωμετρικό άλβεδό της είναι 0,090 ± 0,018.
Εξωτερικοί σύνδεσμοι-πηγές
Βαν Αλτενα
Ελληνικές βουλευτικές εκλογές 1990
Οι ελληνικές βουλευτικές εκλογές του 1990 διεξήχθησαν στις 8 Απριλίου. Ήταν πρόωρες εκλογές, οι οποίες προκλήθηκαν από την αδυναμία εκλογής Προέδρου της Δημοκρατίας, καθώς, σύμφωνα με το Σύνταγμα, τότε, έπειτα από τρεις ψηφοφορίες πρέπει να διαλυθεί η Βουλή και να προκηρυχθούν εκλογές.
Πρώτο κόμμα αναδείχτηκε η Νέα Δημοκρατία με 46,89% και 150 έδρες, δεύτερο το Πανελλήνιο Σοσιαλιστικό Κίνημα με 38,61% και 123 έδρες, τρίτο ο Συνασπισμός με 10,28% και 19 έδρες. Ο συνδυασμός ΠΑΣΟΚ - Συνασπισμού με κοινούς υποψήφιους στις μονοεδρικές περιφέρειες συγκέντρωσε με 1,02% και 4 έδρες, πέμπτο κόμμα ήταν οι Οικολόγοι Εναλλακτικοί με 0,77% και 1 έδρα, έκτο η Εμπιστοσύνη Πεπρωμένο με 0,70% 2 έδρες, και έβδομο η Δημοκρατική Ανανέωση με 0,67% και 1 έδρα.
Μετά το εκλογικό αποτέλεσμα σχηματίστηκε η κυβέρνηση υπό τον Κωνσταντίνο Μητσοτάκη, ύστερα από συμφωνία του Κωστή Στεφανόπουλου, προέδρου της ΔΗ.ΑΝΑ., με τον Μητσοτάκη για παραχώρηση της μιας έδρας ώστε να σχηματιστεί αυτοδύναμη κυβέρνηση. Μετά τον σχηματισμό κυβέρνησης, το Ανώτατο Ειδικό Δικαστήριο εξέδωσε απόφαση ότι είχε γίνει λάθος στην κατανομή των εδρών της Νέας Δημοκρατίας και του ΠΑΣΟΚ στην Κέρκυρα, οπότε στη Νέα Δημοκρατία δόθηκε και η δεύτερη έδρα της Κέρκυρας που αφαιρέθηκε από το ΠΑΣΟΚ και πλέον η κυβέρνηση βρέθηκε με 152 έδρες στη Βουλή και το ΠΑΣΟΚ με 122 έδρες.
Το πολιτικό πλαίσιο
Η αρχική ιδέα που οδήγησε στο σχηματισμό της οικουμενικής κυβέρνησης ήταν να διαρκέσει μέχρι τον Απρίλιο του 1990, οπότε το κοινοβούλιο θα έπρεπε να εκλέξει νέο Πρόεδρο της Δημοκρατίας. Η συγκεκριμένη ιδέα υλοποιήθηκε εν μέρει, δεδομένου ότι η Βουλή δεν μπορούσε να εκλέξει νέο Πρόεδρο αφού δεν υπήρξε συμφωνία μεταξύ των κομμάτων για κοινό υποψήφιο. Η διάλυση της Βουλής ήταν αναπόφευκτη και η πιο πιθανή ερμηνεία για τους λόγους διάλυσής της έχει σχέση με τη στρατηγική της ΝΔ: Ο Κ. Μητσοτάκης και η ΝΔ θεωρούσαν ότι το κόμμα είχε το προβάδισμα και ότι σε περίπτωση νέων εκλογών θα μπορούσε να εξασφαλίσει οριακά την πλειοψηφία στο Κοινοβούλιο.
Παραπομπές
Κατηγορία:Ελληνικές βουλευτικές εκλογές
Εκλογές στην Αίγυπτο
Εκλογές στην Αίγυπτο διεξάγονται για Πρόεδρο και μονοθάλαμο Κοινοβούλιο. Ο Πρόεδρος της Αιγύπτου εκλέγεται από το λαό με καθολική ψηφοφορία για 4 χρόνια.
2014
Προεδρικές εκλογές διεξήχθησαν από τις 26 ως τις 28 Μαΐου 2014. Μόνο δύο ήταν οι υποψήφιοι, με τον υπουργό Άμυνας Αμπντέλ Φατάχ αλ Σίσι να κερδίζει τον αντίπαλό του, Χαμντίν Σαμπαχί. Η νίκη του αλ Σίσι ήταν σαρωτική, καθώς συγκέντρωσε ποσοστό της τάξης του 96,9%.
Προεδρικές εκλογές 2012
Στις προεδρικές εκλογές που διεξήχθησαν στις 23-24 Μαΐου και στις 16-17 Ιουνίου 2012, Πρόεδρος εξελέγη ο Μοχάμεντ Μόρσι.
! colspan="2" rowspan="2" align="left" |Υποψήφιοι ! colspan="1" rowspan="2" align="left" | Κόμματα ! colspan="2" | 1ος γύρος ! colspan="2" | 2ος γύρος ! width="75" | Ψήφοι ! width="30" | % ! width="75" | Ψήφοι ! width="30" | % ! colspan="3" align="left" | Σύνολο-έγκυρα ψηφοδέλτια ! 23.265.516 ! 98,28% ! 25.577.511 ! 96,81%